open-index/open-wikipedia-markdown huggingface dataset:
யோபு (நூல்)

**யோபு** (*Book of Job*) என்பது கிறித்தவ மற்றும் யூதர்களின் திருநூலாகிய திருவிவிலியத்தில் (பழைய ஏற்பாடு) இடம்பெறுகின்ற ஒரு நூல் ஆகும்.

## நூல் பெயர்
**யோபு** என்னும் விவிலிய நூலின் கதைத் தலைவர் பெயர் *யோபு* ஆகும். எபிரேய மொழியில் இது  אִיוֹב‎ ʾ iyov என வரும். 

## யோபு நூலின் கருப்பொருள்

விலியத்திலுள்ள ஞான இலக்கியங்களுள் **யோபு** என்னும் இந்நூல் தலைசிறந்தது. உலக இலக்கியங்கள் வரிசையிலும் இடம்பெறும் நூல் இது.

ஒரு காலத்தில் கடவுளுக்கு ஏற்ற நீதிமானாக ஒருவர் வாழ்ந்து வந்தார்; அவர் பெயர் யோபு. அவர் செல்வர்; கடவுளுக்கு அஞ்சி நடந்தவர். கடவுளின் அனுமதியுடன் சாத்தான் (= *எதிரி*) யோபைச் சோதித்தான். இதனால் யோபு மக்களை இழந்தார். சொத்து சுகத்தை இழந்தார்; உடல் நலத்தையும் இழந்தார். இருப்பினும் அவர் கடவுளைத் தூற்றினாரில்லை. அவருக்கு ஏற்புடையவராகவே வாழ்ந்து வந்தார். அவர் மனைவியும் நண்பர்களும் அவருடன் வாக்குவாதம் செய்து, இறைவனின் நீதியை விளக்க முயன்றனர்.

பழைய ஏற்பாட்டுப் பின்னணியின்படி, துன்பத்திற்குக் காரணம் ஒருவர் செய்யும் பாவமே. ஆகவே, யோபு படும் துன்பத்திற்குக் காரணம் அவர் செய்த பாவமே என்பது நண்பர்களின் கூற்று. தாம் அத்தகைய குற்றம் ஏதும் செய்யவில்லை என்பது யோபு கூறும் மறுப்பு.

துன்பத்திற்கு விடை தேடிய யோபு, இறுதியில் கடவுளின் திட்டத்தைத் துருவி ஆய்ந்து, அனைத்திற்கும் விளக்கம் கண்டிட மனித அறிவால் இயலாது என்னும் முடிவுக்கு வருகிறார். 

இவ்வாறு, "நீதிமான் ஏன் துன்பப்பட வேண்டும்?" என்ற வினாவிற்கு விடை காணும் போக்கில், நாடகம் போல் அமைந்துள்ளது இந்நூல்.

## யோபு நூல் தொகுக்கப்பட்ட காலம்

யோபு நூல் எக்காலக் கட்டத்தில் தொகுக்கப்பட்டது என்று திட்டவட்டமாகத் தெரியவில்லை. பல அறிஞர்கள் இந்நூல் பாபிலோனிய அடிமை வாழ்வுக்குப் பிற்பட்டது என்பர். எனவே, இந்நூல் கி.மு. 6ஆம் நூற்றாண்டின் தொடக்கத்தில் தொகுக்கப்பட்டிருக்கலாம்.

## மேற்கோள்கள்

## யோபு நூலின் உட்கிடக்கை

## மேலும் காண்க
விக்கிமூலத்தில் யோபு நூல்
பகுப்பு:பழைய ஏற்பாடு நூல்கள்‎
நெகேமியா (நூல்)

**நெகேமியா** (Nehemiah) என்பது கிறித்தவ மற்றும் யூதர்களின் திருநூலாகிய திருவிவிலியத்தில் (பழைய ஏற்பாடு) இடம்பெறுகின்ற ஒரு நூல் ஆகும்.

## நூலின் பெயர்

**எஸ்ரா** என்னும் இந்நூல் "எஸ்ரா" நூலைப் போன்று "குறிப்பேட்டின்" தொடர்ச்சியாகும். எபிரேய மொழியில்   *நெகேமியா*   (נְחֶמְיָה)  என்றால் "இறைவனே எனக்கு ஆறுதல்" என்பது பொருள். 

## நெகேமியா நூலின் பின்னணியும் பொருளும்

நெகேமியா என்பவர், பாரசீகத் தலைநகரான சூசாவில் மன்னர் அர்த்தக்சசுத்தாவுக்குப் பானப் பணிவிடைக்காரராக இருந்தார். சொந்த நாடு திரும்பிய இசுரயேல் மக்களின் இழிநிலையைக் கண்டு வருத்தமுற்றார். பாரசீக மன்னரால் யூதா நாட்டின் ஆளுநராக நியமனம் பெற்றார். பாழடைந்து கிடந்த எருசலேம் நகரின் மதிலைப் பல எதிர்ப்புகளுக்கிடையே மனம் தளராது கட்டியெழுப்பினார். சமய, சமூக சீர்திருத்தங்களை இசுரயேல் மக்களிடையே செய்தார்.

நெகேமியா காலத்தில் சட்டவல்லுநரான எஸ்ரா திருச்சட்டத்தை மக்கள் முன் வாசிக்க, மக்கள் தங்கள் பாவங்களை அறிக்கையிட்டு, உடன்படிக்கையின்படி வாழ உறுதி பூண்டனர். இறைவனின் உதவியின்றித் தம்மால் ஒன்றும் செய்ய இயலாது என்பதை நெகேமியா உணர்ந்திருந்தார். எனவே, அவர் பலமுறை இறைவனிடம் மன்றாடினார்.
கி.மு. 538இல் பாரசீக மன்னர் சைரசு பாபிலோனியாவைக் கைப்பற்றினார். அதே ஆண்டில் அவர் இசுரயேல் மக்களுக்கு விடுதலை அளித்து யூதாவுக்குத் திரும்பிச் செல்ல அனுமதித்தார். செருபாபேலின் தலைமையில் இசுரயேல் மக்களுள் ஒரு பகுதியினர் முதலில் திரும்பி வந்தனர். திரும்பிவந்த இசுரயேலர் எருசலேமில் அழிந்திருந்த கோவிலைத் திரும்பவும், 515இல் கட்டியெழுப்பிப் புனிதப்படுத்தினர். மீண்டும் அங்கு வழிபாடு நடத்தினர். 

சில ஆண்டுகளுக்குப் பின் எஸ்ராவின் தலைமையில் இசுரயேல் மக்களுள் மற்றொரு பகுதியினர் திரும்பி வந்தனர்.

எஸ்ரா ஒரு குரு; திருச்சட்ட வல்லுநர். உடன்படிக்கையின் மக்களாகவும், இறைவனின் புனித மக்களாகவும் தேர்ந்துகொள்ளப்பட்ட இசுரயேல் மக்களின் சிறப்பு நிலையைக் காக்குமாறு அவர்களின் மறைவாழ்விலும், சமூக வாழ்விலும் எஸ்ரா மறுமலர்ச்சி ஏற்படுத்தினார்.

மேலும் எஸ்ரா "இறையாட்சி" இசுரயேல் மக்களிடையே நிலவுமாறு அரசியல், மறை ஆகியவற்றின் பொறுப்பைக் குருக்களிடமே ஒப்படைத்து, அவற்றிற்கான சட்டதிட்டங்களை வகுத்துத் தந்தார்.

இந்நூலின் பெரும் பகுதி எபிரேயத்திலும், சிறு பகுதி (4:8-6:18, மற்றும் 7:12-16) அரமேயத்திலும் எழுதப்பட்டுள்ளன.

## நெகேமியா நூலின் உட்கிடக்கை

## மேற்கோள்கள்

## மேலும் காண்க
விக்கிமூலத்தில் நெகேமியா நூல்
உன்னை நினைத்து

***உன்னை நினைத்து*** (*Unnai Ninaithu*) 2002 ஆம் ஆண்டு வெளிவந்த தமிழ்த் திரைப்படம் ஆகும். இத்திரைப்படத்தில் சூர்யா, சினேகா  மற்றும் பலர் நடித்துள்ளனர்.

## நடிகர்கள்
* சூர்யா - சூர்யா
* சினேகா - இராதா
* லைலா - நிர்மலா 
* ரமேஷ் கண்ணா - கோபி
* பாலு ஆனந்த் - ராதாவின் தந்தை
* சத்தியப்பிரியா - இராதாவின் தாய்
* டெல்லி கணேஷ் - விடுதி உரிமையாளர்

## பாடல்கள்
இத்திரைப்படத்திற்கு சிற்பி இசையமைத்திருந்தார்.

## விருதுகள்
* 2002 ஆம் ஆண்டிற்கான சிறந்த திரைப்படத்துக்கான தமிழக அரசின் திரைப்பட விருது (மூன்றாம் பரிசு)
## மேற்கோள்கள்
 

பகுப்பு:2002 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இந்திய நாடகத் திரைப்படங்கள்
பகுப்பு:இலங்கையில் படமாக்கப்பட்ட திரைப்படங்கள்
பகுப்பு:சிற்பி இசையமைத்த திரைப்படங்கள்
பகுப்பு:சூர்யா நடித்துள்ள திரைப்படங்கள்
பகுப்பு:சினேகா நடித்த திரைப்படங்கள்
பகுப்பு:டெல்லி கணேஷ் நடித்த திரைப்படங்கள்
பகுப்பு:லைலா நடித்த திரைப்படங்கள்
நிமாய் கோஷ்

**நிமாய் கோஷ்** (Nimai Ghosh, 1914-1988) ஒரு வங்காள திரைப்பட இயக்குநர். பொதுவுடைமைவாதியான இவர் *சின்ன முல்* என்ற வங்காள மொழி திரைப்படத்தையும் பாதை தெரியுது பார் என்ற தமிழ்த் திரைப்படத்தையும் இயக்கியதற்காக அறியப்படுபவர். 1950களில் பல தமிழ்த் திரைப்படங்களுகளில் ஒளிப்பதிவாளராகப் பணியாற்றினார். 1960ல் வெளியான பாதை தெரியுது பார் வணிகரீதியாக தோல்வியடைந்தது. கோஷ் அதன் பின்னர் தமிழ்ப் படங்களிலும் கன்னட மொழிப் படங்களிலும் 1970கள் வரை ஒளிப்பதிவராகப் பணியாற்றினார்.

## மேற்கோள்கள்

பகுப்பு:தமிழ்த் திரைப்பட இயக்குநர்கள்
பகுப்பு:1914 பிறப்புகள்
பகுப்பு:1988 இறப்புகள்
ஊன்பொதி பசுங்குடையார்

**ஊன்பொதி பசுங்குடையார்** சங்ககாலப் புலவர்களில் ஒருவர். 4 சங்கப் பாடல்கள் இவர் பாடியனவாக உள்ளன. நான்கும் புறநானூற்றுப் பாடல்கள். அவற்றின் எண் 10, 203, 370, 378
;இவரால் பாடப்பட்ட அரசர்கள்
:சோழன் நெய்தலங்கானல் இளஞ்சேட் சென்னி (புறநானூறு 10)
:சேரமான் பாமுள்ளூர் எறிந்த நெய்தலங்கானல் இளஞ்சேட் சென்னி (புறநானூறு 203)
:சோழன் செருப்பாழி எறிந்த இளஞ்சேட் சென்னி (புறநானூறு 370, 378)
;இவர் சொன்ன இராமாயணச் செய்தி
:சீதை
* காட்க; நெய்தலங்கானல்
* காண்க; சங்கப் பாடல்களில் இராமாயணம்

இந்தப் புலவர் இந்தச் சோழனின் அரண்மனை வாயிலில் நின்றுகொண்டு அவன் வஞ்சிப் போரில் வென்றதைப் பாடினார். அவன் தன் அணிகலன்களைப் புலவர்க்கு மிகுதியாக வழங்கினான். புலவர் தாங்கமுடியாத அளவுக்கு வழங்கினான். புலவருடன் வந்து சேர்ந்து பாடிய அவரது சுற்றத்தார் வறுமையில் வாடியவர்கள். அவர்கள் அந்த நகைகளை முன்பின் பார்த்ததில்லை. எந்த அணியை எங்கே அணிந்துகொள்வது என்று தெரியவில்லை. விரலில் அணியவேண்டுவனவற்றைக் காதுகளில் தொங்கவிட்டுக் கொண்டார்களாம். காதில் அணியவேண்டிய அணிகளை விரலில் செருகிக்கொண்டார்களாம். இடுப்பில் அணியும் அணிகளைக் கழுத்தில் தொங்கவிட்டுக்கொண்டார்களாம். கழுத்தில் அணியவேண்டிய அணிகளை இடுப்பில் கட்டிக்கொண்டார்களாம். இது எப்படியிருந்தது என்றால்,

'கடுந்தெறல் இராமன் உடன் புணர் சீதையை
வலித்த கை அரக்கன் வௌவிய ஞான்றை
நிலஞ்சேர் மதர் அணி கண்ட குரங்கின்
செம்முகப் பெருங்கிளை இழை பொலிந்து ஆங்கு'
இருந்ததாம்.

இராமனுடன் காட்டுக்கு வந்திருந்த சீதையை இராவணன் வௌவிச் சென்றான். அவள் இராமனுக்கு வழி தெரியத் தான் அணிந்திருந்த அணிகலன்களை ஒவ்வொன்றாக ஆங்காங்கே நிலத்தில் போட்டுவிட்டுச் சென்றாள். அவள் அணிந்திருந்ததைப் பார்த்த செங்குரங்குகள் (முசு) அவற்றை எடுத்து எதனை எங்கு அணிவது என்று தெரியாமல் தாறுமாறாக அணிந்துகொண்டது போல் இருந்ததாம்.

## வெளி இணைப்புகள்

பகுப்பு:சங்கப் புலவர்கள்
விஜய் (பக்கவழி நெறிப்படுத்தல்)

**விஜய்** என்ற பெயரில் உள்ள கட்டுரைகள்:

*விஜய், இந்திய அரசியல்வாதி, நடிகர்
*விஜய் மல்லையா
*விஜய் பாட்டீல், மகாராட்டிர அரசியல்வாதி
*விஜய் ஆண்டனி
*விஜய் சேதுபதி
*விஜய் சிங்
*விஜய் குமார் சிங்
*விஜய் யேசுதாஸ்
*விஜய் (சிற்றிதழ்)
*விஜய் தொலைக்காட்சி
*விஜய் அசாரே
*விஜய் அமிர்தராஜ்
*விஜய் தஹியா
*விஜய் ஆம்ஸ்ட்ராங்
*விஜய் பகுகுணா
*விஜய் பரத்வாஜ்
*விஜய் பிரகாஷ்
*விஜய் மஞ்ச்ரேக்கர்
*விஜய் மெஹ்ரா
*விஜய் மேர்ச்சன்ட்
*விஜய் யாதவ்
*விஜய் ராகவேந்திரா
*விஜய் ராஜீந்தர்நாத்
*விஜய் வசந்த்
*விஜய் விருதுகள்
*விஜய் (வார இதழ்)
சங்கப் பாடல்களில் இராமாயணம்

சங்கப் பாடல்கள் இரண்டிலும், பழமொழி நானூறு பாடல் ஒன்றிலும் **இராமாயணக் கதை** பற்றிய குறிப்புகள் உள்ளன.
## சீதை செயல்
ஊன்பொதி பசுங்குடையார் என்னும் புலவர் சோழ அரசன் இளஞ்சேட் சென்னியின் அரண்மனை வாயிலில் நின்றுகொண்டு அவன் செருப்பாழி (பாழி, மிதியல் செருப்பு என்னும் ஊரை வஞ்சிப் போரில் வென்றதைப் பாடினார். அவன் தன் அணிகலன்களைப் புலவர்க்கு மிகுதியாக வழங்கினான். புலவர் தாங்கமுடியாத அளவுக்கு வழங்கினான். புலவருடன் வந்து சேர்ந்து பாடிய அவரது சுற்றத்தார் வறுமையில் வாடியவர்கள். அவர்கள் அந்த நகைகளை முன்பின் பார்த்ததில்லை. எந்த அணியை எங்கே அணிந்துகொள்வது என்று தெரியவில்லை. விரலில் அணியவேண்டுவனவற்றைக் காதுகளில் தொங்கவிட்டுக் கொண்டார்களாம். காதில் அணியவேண்டிய அணிகளை விரலில் செருகிக்கொண்டார்களாம். இடுப்பில் அணியும் அணிகளைக் கழுத்தில் தொங்கவிட்டுக்கொண்டார்களாம். கழுத்தில் அணியவேண்டிய அணிகளை இடுப்பில் கட்டிக்கொண்டார்களாம். இது எப்படியிருந்தது என்றால்,

:'கடுந்தெறல் இராமன் உடன் புணர் சீதையை
:வலித்த கை அரக்கன் வௌவிய ஞான்றை
:நிலஞ்சேர் மதர் அணி கண்ட குரங்கின்
:செம்முகப் பெருங்கிளை இழை பொலிந்து ஆங்கு' 
இருந்ததாம்.

இராமனுடன் காட்டுக்கு வந்திருந்த சீதையை இராவணன் வௌவிச் சென்றான். அவள் இராமனுக்கு வழி தெரியத் தான் அணிந்திருந்த அணிகலன்களை ஒவ்வொன்றாக ஆங்காங்கே நிலத்தில் போட்டுவிட்டுச் சென்றாள். அவள் அணிந்திருந்ததைப் பார்த்த செங்குரங்குகள் (முசு) அவற்றை எடுத்து எதனை எங்கு அணிவது என்று தெரியாமல் தாறுமாறாக அணிந்துகொண்டது போல் இருந்ததாம்.

## தனுஷ்கோடியில் இராமன்
கடுவன் மள்ளனார் என்னும் சங்ககாலப் புலவர் இராமன் தனுஷ்கோடி ஆலமரத்தடியில் வேதம் ஓதிய செய்தியைக் குறிப்பிடுகிறார்.
:'வென்வேல் கவுரியர் தொன்முது கோடி
:முழங்கு இரும் பௌவம் இரங்கும் முன் துறை
:வெல்போர் இராமன் அருமறைக்கு அவித்த
:பல்வீழ் ஆலம் போல
:ஒலி அவிந்தன்று இவ் அழுங்கல் ஊரே' 

தலைவன் திருமணம் செய்துகொள்ள வந்துவிட்டான். அவனையும் உன்னையும் இணைத்து அலர் தூற்றிய ஊரார் வாய் அடங்கிவிட்டது - என்று தோழி தலைவியிடம் சொல்கிறாள். இது செய்தி. ஊர் வாய் அடங்கியதற்குக் காட்டப்படும் உவமைதான் இராமனைப் பற்றிய செய்தி.
* கோடி = தனுஷ்கோடி
* கவுரியர் = பாண்டியர்
இராமன் தன் வெற்றிக்குப் பின் பாண்டியரின் ஆட்சிக்கு உட்பட்டிருந்த தனுஷ்கோடி வந்தடைந்தான். முழங்கிக்கொண்டிருக்கும் கடல் இரக்கத்தோடு காணப்பட்டது. அங்கு ஆறு கடலோடு கலக்கும் முன்றுறை (முன் துறை) ஓரத்தில் ஓர் ஆலமரம் இருந்தது. அந்த மரத்தடியில் அமர்ந்துகொண்டு இராமன் தன் மறைகளை ஓதிக்கொண்டிருந்தான். அப்போது பல விழுதுகளை உடைய அந்த ஆலமரம் தன் ஒலியை அவித்து வைத்துக்கொண்டது. அதாவது ஆலமரத்துப் பறவைகள் ஒலிப்பதை மறந்து கேட்டுக்கொண்டிருந்தன. (ஆல மரத்தடியில் குழுமியிருந்த மற்ற உயிரினங்களும் ஒலி எழுப்பாமல் வாய்மூடிக்கொண்டன.)

## பழமொழி நூலில் இராமாயணம்
பதினெண்கீழ்க்கணக்கு நூல்களில் ஒன்று பழமொழி நானூறு. இலங்கை அரசன் இராவணனின் தம்பி வீடணன். இவன் இராமனை நண்பனாகப் பெற்று இலங்கை அரசனானான் என்று அந்தப் பாடல் குறிப்பிடுகிறது.  
:பொலந் தார் இராமன் துணையாகப் போதந்து,
:இலங்கைக் கிழவற்கு இளையான், இலங்கைக்கே
:பேர்ந்து இறை ஆயதூஉம் பெற்றான்;-பெரியாரைச்
:சார்ந்து கெழீஇயிலார் இல் 
## அடிக்குறிப்பு

பகுப்பு:சங்க இலக்கியம்
பகுப்பு:இராமாயண நூல்கள்
மொப்லின்

**மொப்லின்** என்பது இன்டெல் நிறுவனத்தால் ஆரம்பிக்கப்பட்ட  ஒரு திறமூல இயங்குதளம். இது "நடமாடும் இணைய சாதனங்கள்"(Mobile Internet Devices) மற்றும் "இணையக் கணினி பெட்டிகளுக்கும்"(Netbooks) பயன்படும் வகையில் உருவக்கப்பற்ற ஒரு இயங்குதளம். தற்போது இது நோக்கியாவின் மெமோவுடன் இணைக்கப்பட்டு மீகோ என்று வழங்கப்பட்டு வருகிறது.

பகுப்பு:நடமாடும் இணையக் கருவிகள்
ஆல்பிரட் நோபிள் பரிசு

**ஆல்பிரட் நோபிள் பரிசு** (*Alfred Noble Prize*) என்பது அமெரிக்க குடிசார் பொறியாளர்கள் அமைப்பின் (American Society of Civil Engineers) கிளைச் சங்கங்களின் ஆய்விதழ்களி்ல் வெளியிடப்படும் ஆய்வுக் கட்டுரைகளில் மிகச் சிறந்த கட்டுரையைப் படைக்கும், முப்பைத்தைந்து வயதுக்கு மேற்போகாத நபருக்கு வழங்கப்படுகிறது.

இப்பரிசு அமெரிக்க குடிசார் பொறியாளர்கள் அமைப்பின் முன்னாள் தலைவரான ஆல்பிரட் நோபிள் என்பவர் நினைவாக 1929 ஆம் ஆண்டிலிருந்து வழங்கப்பட்டு வருகிறது.

ஆல்பிரட் நோபிள் பரிசுக்கும் நோபல் பரிசுக்கும் எவ்விதத் தொடர்பும் கிடையாது.

இதுவரை ஆல்ஃபிரட் நோபிள் பரிசைப் பெற்றவர்களின் பட்டியலை இங்குக் காணலாம் ஆல்ஃபிரட் நோபிள் பரிசு பெற்றவர்கள் 

## வெளி இணைப்புகள்
* American Society of Civil Engineers Alfred Noble Prize page

பகுப்பு:பொறியியல்
பகுப்பு:பரிசுகளும் விருதுகளும்
தோப்பில் முகமது மீரான்

**தோப்பில் முகமது மீரான்** என்பவர் (செப்டம்பர் 26, 1944 - மே 10, 2019) தமிழ், மலையாள எழுத்தாளர் ஆவார். இவர் 1997 ஆம் ஆண்டில் தமிழுக்கான சாகித்திய அகாதமி விருது பெற்றார்.

## வாழ்க்கைக் குறிப்பு
முகமது மீரான் கன்னியாகுமரி மாவட்டத்தில், தேங்காப்பட்டினம் என்ற ஊரில் பிறந்தார். இவரது மனைவியின் பெயர் *ஜலீலா மீரான்*. இவர் 5 புதினங்களையும் 6 சிறுகதைத் தொகுப்புகளையும் சில மொழிபெயர்ப்புகளையும் எழுதி வெளியிட்டுள்ளார். இவரது புதினம் *சாய்வு நாற்காலி* 1997 இல் தமிழுக்கான சாகித்திய அகாதமி விருது பெற்றது. தனது 74 வயதில் (மே 1, 2019) உடல்நிலை குறைவு காரணமாக திருநெல்வேலி மாவட்டம், பேட்டை எனும் இடத்தில் இறந்தார்.

## விருதுகள்
* சாகித்திய அகாதமி விருது - *சாய்வு நாற்காலி* (1997)
* தமிழ்நாடு கலை இலக்கியப் பெருமன்ற விருது
* இலக்கியச் சிந்தனை விருது
* லில்லி தேவசிகாமணி விருது
* தமிழக அரசு விருது
* அமுதன் அடிகள் இலக்கிய விருது
* தமிழ்நாடு முற்போக்கு எழுத்தாளர் சங்க விருது

## எழுதிய நூல்கள்
(முழுமையானதல்ல)

### புதினங்கள்
* ஒரு கடலோரக் கிராமத்தின் கதை (1988)
* துறைமுகம் (1991)
* கூனன் தோப்பு 1993)
* சாய்வு நாற்காலி (1997)
* அஞ்சுவண்ணன் தெரு
* குடியேற்றம்(2017)

### சிறுகதைத் தொகுப்புகள்
* அன்புக்கு முதுமை இல்லை
* தங்கரசு
* அனந்தசயனம் காலனி
* ஒரு குட்டித் தீவின் வரைபடம்
* தோப்பில் முகமது மீரான் கதைகள்
* ஒரு மாமரமும் கொஞ்சம் பறவைகளும்

### மொழிபெயர்ப்புகள்
* தெய்வத்தின் கண்ணே (என்பி. முகமது)
* வைக்கம் முகமது பஷீர் வாழ்க்கை வரலாறு (ஆய்வுக் கட்டுரை)  ( எம். என். கரச்சேரி)

## மேற்கோள்கள்

## வெளி இணைப்புகள்
* தோப்பில் முகமது மீரானின் இணையத்தளம்

பகுப்பு:1944 பிறப்புகள்
பகுப்பு:கன்னியாகுமரி மாவட்ட மக்கள்
பகுப்பு:இந்திய முஸ்லிம்கள்
பகுப்பு:2019 இறப்புகள்
பகுப்பு:தமிழக எழுத்தாளர்கள்
சங்ககாலத் தீர்ப்பு

கடுவன் மள்ளனார் என்னும் புலவர் கள்ளூர் மக்கள் மன்றத் தீர்ப்பை உவமையாகக் கையாண்டுள்ளார். (அகநானூறு 256) 
### கள்ளூர் மக்கள் மன்றத் தீர்ப்பு
அழகி ஒருத்தியின் நல்லுடலை ஒருவன் அவளது விருப்பம் இல்லாமல் நுகர்ந்துவிட்டான். கள்ளூர் மக்கள் மன்றத்தில் அவன் முறையிட்டாள். மக்கள் மன்றம் கேட்டபோது அவளை எனக்குத் தெரியாது என்று அந்த அறனிலாளன் பொய் கூறினான். சூள் உரைத்துச் சத்தியமும் செய்தான். மன்றம் சாட்சிகளை வினவி உண்மையைத் தெரிந்துகொண்டது. மன்றம் அவனது சுற்றத்தாரைக் கேட்டது. சுற்றத்தாரில் சிலர் அவன் குற்றவாளி என ஒப்புக்கொண்டனர். சிலர் ஒப்புக்கொள்ளவில்லை. ஒப்புக்கொள்ளாத சுற்றத்தாரையும் குற்றவாளி என மன்றம் தீர்மானித்து அவர்களையும் அவனையும் மன்றத்தில் நிறுத்தி அவர்கள் தலையில் சுண்ணாம்புக் கற்களை வைத்துத் தண்ணீர் ஊற்றி நீறாக்கியது. (சுண்ணாம்புக் கல் வேகும்போது உச்சாந் தலையும் வெந்து புண்ணாகும்). இது சங்ககாலத் தீர்ப்புகளில் ஒன்று.
##### சங்கப்பாடல் (பகுதி)
'தொல்புகழ் நிறைந்த பல்பூங் கழனிக்
கரும்பு அமல் படப்பைப் பெரும்பெயர்க் கள்ளூர்த்
திருநுதல் குறுமகள் அணிநலம் வவ்விய
அறனிலாளன் அறியேன் என்ற
திறன் இல் வெஞ்சூள் அறிகரி கடாஅய்
முறியார் பெருங்கிளை செறியப் பற்றி
நீறு தலைப்பெய்த ஞான்றை
வீறு சால் அவையத்து ஆர்ப்பினும் பெரிதே'

தலைவன் பரத்தையோடு சேர்ந்து நீராடினான். பரத்தையும் அவளது சுற்றத்தாரும் தலைவிக்குத் தெரியாவண்ணம் மறைத்துவிட்டனர். என்றாலும் ஊருக்குத் தெரிந்துவிட்டது. ஊர் கோவை பேசியது. கள்ளூர் அவைக்களம் சிரித்து ஆரவாரித்தது போலத் தலைவனைப் பற்றிப் பேசிச் சிரித்ததாம்.
## காண்க
* சங்ககாலத் தண்டனை

பகுப்பு:சங்க காலச் சமூகம்
கம்பர்மலை

**கம்பர்மலை** என்பது இலங்கையின் வட மாகாணத்தில் வடமராட்சிப் பகுதியில் வல்வெட்டித்துறைக்கு அண்மையில் அமைந்துள்ள ஓர் ஊர். இங்கு உள்ள உப பிரதேசங்கள் பாரதி, முல்லைகட்டை, சோந்தம்பை, வேலகாடூ, மணல்தெரு, வேலியம்தோட்டம், சத்திரங்கை, வல்லாவத்தை, செம்பாடு, மல்லாமலை, பங்குரன் ஆகியனவாகும்.

இங்கு செய்யப்படும் பரம்பரை தொழில்கள் விவசாயம், சீவல் ஆகியன.

## இங்கு உள்ள நூல் நிலையங்கள்
*பாரதி சன சமூக நிலையம்,
*கலாவாணி சன சமூக நிலையம்,
*காந்தி சன சமூக நிலையம்
*பொன் கந்தையா சன சமூக நிலையம்
*நீதிதேவதை சன சமூக நிலையம்

## இங்கு உள்ள பொது அமைப்புகள்
* கம்பன் விளையாட்டு கழகம்
* யங்கம்பன்ஸ் விளையாட்டு கழகம்

## இங்குள்ள கோயில்கள்

* வன்னிச்சி அம்மன் ,
* பெரியதம்பிரான்,
* பத்தினி அம்மன்,
* கன்னகை அம்மன்,
* நெற்கொழு வயிரவர்,
* அப்பா வயிரவர்,
* ஞான வயிரவர்,
* சின்ன வனனிச்சி

பகுப்பு:யாழ்ப்பாண மாவட்டத்திலுள்ள ஊர்களும், நகரங்களும்
ஏலக்காய் மலை

**ஏலக்காய் மலை** மேற்குத் தொடர்ச்சி மலைத்தொடரின் தென் பகுதியில் அமைந்துள்ளது. இது தமிழ்நாட்டின் தென் மேற்கு பகுதியிலும் கேரளத்தின்தென் கிழக்கு பகுதியிலும் உள்ளது. இம்மலைப்பகுதியில் ஏலக்காய் அதிகம் பயிராவதால் இதற்கு ஏலக்காய் மலை என பெயர் ஏற்பட்டது. ஏலக்காய் தவிர காப்பி மற்றும் மிளகும் இங்கு பயிராகின்றன. 
ஏலக்காய் மலையின் நடுப்பகுதி அமைந்துள்ள ஆள்கூறு 9'52"N 77'09"E ஆகும். ஆழமான பள்ளத்தாக்குகள் உடைய மலைப்பகுதிகளை கொண்ட இதன் பரப்பு 2,800 சதுர கி.மீ. ஆகும். மேற்கு நோக்கி பாயும் பெரியாறு, பம்பை ஆறு ஆகியவை இம்மலைப்பகுதி வழியாக பாய்கின்றன. இடுக்கி அணை, முல்லைப் பெரியாறு அணை ஆகியவை இம்மலைத்தொகுதியில் உள்ளன. இதன் வடமேற்கில் ஆனை மலையும் வடகிழக்கில் பழனி மலையும், தென் பகுதியில் அகத்திய மலையும் உள்ளன.

குளிர் காலத்தில் இம் மலைப்பகுதியின் வெப்பநிலை சராசரியாக 15° செல்சியசும் கோடை காலமான ஏப்ரல், மே மாதங்களில் 31° செல்சியசும் இருக்கும். ஆண்டு சராசரி மழைப்பொழிவு பெரியாறு உள்ள பகுதிகளில் 2,000 - 3,000 மிமீ இது குறைந்து 1500 மிமீ ஆக திருவில்லிப்புத்தூர் வனவிலங்கு காப்பகத்தின் கிழக்கு பகுதியில் பெய்கிறது. இதன் மேற்கு பகுதி மூன்றில் இரண்டு பங்கு மழையளவை தென்மேற்கு பருவக்காற்றின் மூலம் பெறுகிறது. இவை வடகிழக்குப் பருவக்காற்றின் மூலமும் சிறிதளவு மழைப்பொழிவை பெறுகின்றன.

## மேற்கோள்கள்


பகுப்பு:தமிழ்நாட்டில் உள்ள மலைகள்
பகுப்பு:மேற்குத் தொடர்ச்சி மலைத்தொடரிலுள்ள மலைகள்
பகுப்பு:இடுக்கி மாவட்டத்திலுள்ள சுற்றுலாத் தலங்கள்
ரே பிராட்பரி

**ரே பிராட்பரி** (*Ray Bradbury*, ஆகத்து 22, 1920 - சூன் 5, 2012) ஒரு அமெரிக்க ஆங்கில எழுத்தாளர். அறிபுனை, கனவுருப்புனைவு, திகில் புனைவு, மர்மப் புனைவு போன்ற பல பாணிகளில் எழுதி புகழ் பெற்றவர். 20ம் நூற்றாண்டின் ஊகப் புனைவு எழுத்தாளர்களுள் முதன்மையானவராக கருதப்படுவோரில் இவரும் ஒருவர். முதலில் காகிதக்கூழ் இதழ்களில் வெளியான பிராட்பரியின் கதைகள் பின்னர் இலக்கிய உலகில் மதிப்பு பெற்ற பதிப்பகங்களின் வாயிலாக வெளியாக தொடங்கின. அறிபுனை படைப்புகளில் ஆரம்பித்து பின்னர் பல்வேறு பாணிகளிலும் கதைகளை எழுதினார் பிராட்பரி; இவர் கவிதைகளையும் எழுதியுள்ளார். 1950களில் இவரது பல கதைகள் ஈசி காமிக்ஸ் நிறுவனத்தால் படக்கதைகளாக வெளியிடப்பட்டன.

இவர் எழுதிய பிறழ்ந்த உலகுப் (dystopia) புதினமான *[[பாரன்ஃகைட் 451]]* உலகப்புகழ் பெற்றது. இது தவிர *தி மார்ஷியன் குரோனிகிள்ஸ்*, *தி இல்லுஸ்டிரேட்டட் மேன்* ஆகியவை இவரது குறிப்பிடத்தக்க பிற படைப்புகள். இவரது புத்தகங்கள் பல திரைப்படங்களாகவும் தொலைக்காட்சித் தொடர்களாகவும் எடுக்கப்பட்டுள்ளன. பிராட்பரி தனது படைப்புகளுக்காக பல்சார் விருது, அமெரிக்க தேசிய கலைப் பதக்கம், சிறப்பு புலிட்சர் பரிசு, எம்மி விருது உடபட பல விருதுகளையும் பரிசுகளையும் பெற்றுள்ளார். அமெரிக்கை அறிபுனை மற்றும் கனவ்ருப்புனைவு எழுத்தாளர்கள் சங்கம் ஆண்டு தோறும் வழங்கும் சிறந்த திரைக்கதை ஆசிரியருக்கான விருதிற்கு “ரே பிராட்பரி விருது” என்று பெயரிட்டுள்ளது. இவரை கெளரவிக்கும் வண்ணம் ஒரு சிறுகோளுக்கு “பிராட்பரி 9666” என்று பெயரிடப்படுள்ளது.

## மேற்கோள்கள்

## வெளி இணைப்புகள்
* அதிகாரப்பூர்வ இணையதளம்

பகுப்பு:அமெரிக்க எழுத்தாளர்கள்
பகுப்பு:கனவுருப்புனைவு எழுத்தாளர்கள்
பகுப்பு:ஆங்கில அறிபுனை எழுத்தாளர்கள்
பகுப்பு:திகில் புனைவு எழுத்தாளர்கள்
பகுப்பு:2012 இறப்புகள்
பகுப்பு:1920 பிறப்புகள்
பகுப்பு:ஆங்கில அமெரிக்கர்கள்
பெற்றோல் பொறி

**பெட்ரோல் பொறி** என்பது ஒரு உள் எரி பொறி இயந்திரம் ஆகும். பெரும்பாலும் சிறுரக வண்டிகளில் இது பொருத்தப்படுகிறது. இது பெட்ரோல், காற்று கலந்த கலவையை எரி-வளி கலப்பி *(carburator)* வழியாகச் உருளைக்குள் இழுத்து உந்துருளியினால் *(piston)* அழுத்தம் அடையச்செய்து தீப்பொறிச்செருகியின் *(spark plug)* உதவியினால் கலவையை எரித்து, வெப்ப ஆற்றலை ஏற்படுத்தி, அந்த ஆற்றலை வண்டி நகர்வதற்குத் தேவையான இயந்திர ஆற்றலாக மாற்றித் தருகிறது.

பகுப்பு:பொறிகள்
பகுப்பு:இயங்குபடம் உள்ள கட்டுரைகள்

## மேற்கோள்கள்
டீசல் எஞ்சின்

பெரும்பாலும் கனரக வாகனங்களில் டீசல் எஞ்சின் பொருத்தப்படுகிறது. டீசல் எஞ்சின் முதலில் காற்றை மட்டும் சிலிண்டருக்குள் இழுத்து பிஸ்டனால் காற்றை அழுத்தமும் அதிக வெப்பமும் அடையச் செய்கிறது.அவ்வாறு அழுத்தமும் வெப்பமும் அடைந்த காற்றின் ஊடே எரிபொருள் தெளிக்கப்படுவதால் காற்றும் எரிபொருளும் கலந்த கலவை மேலும் வெப்பமும் அழுத்தமும் அடைந்து வெப்ப சக்தியை இயந்திர சக்தியாக மாற்றுகிறது.

பகுப்பு:பொறிகள்
பயோ டீசல் எஞ்சின்

இது தாவரங்கள் மற்றும் தாவரங்களின் விதைகளில் இருந்து பெறப்படும் எரிபொருளான பயோ டீசலில் செயல்படக்கூடியது. ஆமணக்கு, காட்டாமணக்கு, புங்கை போன்ற தாவரங்கள் இதற்காக பயன்படுகின்றன.  இந்த எஞ்சின் டீசல் எஞ்சின், பெட்ரோல் எஞ்சினின் மாற்றாக பயன்படுத்தலாம். இது சுற்றுச்சூழல் மாசுபடுவதைக் குறைக்கவும் நாட்டின் பொருளாதார இழப்பைத் தவிர்க்கவும் பயன்படலாம்.

பகுப்பு:உள் எரி பொறி
அழகர் மலை

***அழகர் மலை*** என்பது  2009 ஆம் ஆண்டு வெளிவந்த தமிழ் திரைப்படம் ஆகும். இதனை எஸ்பி ராஜ்குமார் எழுதி இயக்கியிருந்தார். இதில் ஆர்.கே, முக்தா நடித்துள்ளனர், நெப்போலியன், லால் மற்றும் வடிவேலு ஆகியோர் துணை வேடங்களில் நடிக்கின்றனர். ஏ. கார்த்திக் ராஜாவின் ஒளிப்பதிவு மற்றும் ஜே.என்.ஹர்ஷாவின் படத்தொகுப்பு மூலம் இளையராஜா இசையமைத்துள்ளார். படம் 7 ஆகஸ்ட் 2009 அன்று வெளியிடப்பட்டது.

## நடிகர்கள்
* புகழேந்தியாக ஆர்.கே.
* ஜனனியாக முக்தா
* பண்டிதுரையாக நெப்போலியன்
* ரத்னவேலுவாக லால்
* வடிவேலு காட்டமுத்துவாக
* மணிவண்ணன்
* சோனா ஹைடன்
* ரஞ்சிதா - மலர் (விருந்தினர் தோற்றம்)
* விருந்தினர் தோற்றத்தில் சரவணன்
* விருந்தினர் தோற்றத்தில் சுகன்யா

## ஒலிப்பதிவு
இத்திரைப்படத்திற்கு இளையராஜா இசையமைத்தார்.

## குறிப்புகள்


பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:2009 தமிழ்த் திரைப்படங்கள்
பகுப்பு:வடிவேலு நடித்த திரைப்படங்கள்
பகுப்பு:மணிவண்ணன் நடித்த திரைப்படங்கள்
பகுப்பு:சுகன்யா நடித்த திரைப்படங்கள்
பகுப்பு:நெப்போலியன் நடித்த திரைப்படங்கள்
ஜோசப் ராசேந்திரன்

**ஜோசப் ராஜேந்திரன்** (இறப்பு: 11 செப்டம்பர் 2015) இலங்கையின் புகழ்பெற்ற மெல்லிசை, திரைப்படப் பாடகரும், வானொலி அறிவிப்பாளரும் ஆவார்.

## சிறப்புத் தகவல்
மறைந்த தென்னிந்தியப் பாடகர் ஏ. எம். ராஜாவின் குரலை ஒத்தவர் என்பதால் இவரது பாடல்களை ஏ. எம். ராஜாவே பாடியதாக ரசிகர்கள் நினைத்துக் கொள்வதுண்டு.

## பாடிய திரையிசைப் பாடல்கள்
* *வாடைக்காற்று வீசுகின்ற காலத்திலே* - திரைப்படம் - வாடைக்காற்று
* *இந்த ஊருக்கு ஒரு நாள் திரும்பி வருவேன்* - திரைப்படம் - மாமியார் வீடு
* *வான் நிலவு தோரணம்* - திரைப்படம்  ஏமாளிகள் - கலாவதியுடன் இணைந்து பாடியது
* *சிலைமேனியே* - திரைப்படம் - எங்களில் ஒருவன் - சுஜாதா அத்தநாயக்காவுடன் பாடியது

## பாடிய மெல்லிசைப் பாடலகள்
* *ஒரு கோடி மலராலே* - இவரே இயற்றிப் பாடியது - இசை- எம்.மோகன்ராஜ்

## வெளி இணைப்பு
* ஒரு கோடி மலராலே - பாடல் கேட்க

பகுப்பு:2015 இறப்புகள்
பகுப்பு:வானொலி ஒலிபரப்பாளர்கள்
பகுப்பு:ஈழத்து மெல்லிசைப் பாடகர்கள்
பகுப்பு:ஈழத்துக் கலைஞர்கள்
பகுப்பு:ஈழத்து திரைப்படப் பாடகர்கள்
பகுப்பு:திரைப்படப் பாடகர்கள்
ராஜஸ்தான் அணுமின் நிலையம்

**[[ராஜஸ்தான் அணு சக்தி நிலையம்|இராசத்தான் அணு மின் நிலையம்]]** இராசத்தான் மாநிலத்தில், ராவத்பாட்டா எனுமிடத்தில், அமைந்துள்ளது. இவ்விடம் கோட்டாவில் இருந்து சுமார் 65 கிலோமீட்டர் தூரத்தில், சம்பல் ஆற்றின் அருகிலும், ராணா பிரதாப் சிங் ஏரியை உள்ளடக்கிய அணையின் அருகாமையிலும் நிலைகொண்டுள்ளது. 1980 ஆம் ஆண்டுகளில் கோட்டாவில் பாரமான நீர் தயாரிக்கும் ஆலை செயல்பட்டுவந்தது.

இராசத்தான் அணு மின் நிலையத்திற்கான திட்டப்பணிகள் 1968 ஆம் ஆண்டுகளில் துவங்கி, 1973 ஆம் ஆண்டில் முதல் 220 மெகா வாட் திறன் கொண்ட, காண்டு (CANDU) வகையிலான, அணு சக்தி உலைகள் கானடா நாட்டின் உதவியுடன் செயல்பட்டது. உயரழுத்தம் கொண்ட அணு சக்தி உலைகள் முதல் முதலாக இங்கு தான் செயல்பட்டது. 
1974 ஆம் ஆண்டில் போக்ரானில் இந்தியா அணு சக்தி ஆய்வுகள் நடத்தியதன் விளைவாக கானாடா நாட்டினர் இத்திட்டத்தில் இருந்து விலகினர். அதனால் இதே திறனுடன் கூடிய இரண்டாவது உலையை காலதாமதமாக 1981 ஆம் ஆண்டில் தான் இயக்க முடிந்தது. முதலில் கட்டிய உலையின் திறனும் படிப்படியாக குறைந்து தற்பொழுது 100 மெகா வாட் அளவுக்குக் குறைந்து செயல்படுகிறது.

அதற்குப் பின்னால் இங்கு மேலும் 220 மெகா வாட் திறன் கொண்ட, இரு அணு சக்தி உலைகள் முறையே 1999 ஆம் ஆண்டிலும், 2000 ஆம் ஆண்டிலும் செயல்பட துவங்கின. தற்பொழுது 220 மெகா வாட் திறன் கொண்ட, மேலும் இரு உலைகள் கட்டி 2010 ஆம் ஆண்டில் முடித்துள்ளனர். 700 மெகா வாட் திறன் கொண்ட இரு அணு சக்தி ஆலைகளை கட்டுவதற்கும் திட்டங்கள் தீட்டி வருகின்றனர்.

## மேற்கோள்கள்


பகுப்பு:அணு மின் நிலையங்கள்
மா. ராமலிங்கம்

**மா.இராமலிங்கம்** *(M. Ramalingam)* (பி. 5. 10. 1939 )  ஒரு தமிழ் எழுத்தாளர் மற்றும் மொழிபெயர்ப்பாளர். இவர் 1981ன் தமிழுக்கான சாகித்திய அகாதமி விருது பெற்றவர். எழில்முதல்வன் என்ற பெயரில் அறியப்பட்டவர்.

## வாழ்க்கைக் குறிப்பு

இராமலிங்கம் திருவாரூர் மாவட்டத்திலுள்ள திருத்துறைப்பூண்டியில் பிறந்தவர். இவர் 1964 ஆம் ஆண்டு தமிழக அரசின் கல்வித்துறையில் பணியில் சேர்ந்தார். சிறிது காலத்திற்குப்பின் இவர் கும்பகோணம் அரசு கலைக் கல்லூரியில் தமிழ்த்துறைத் தலைவராகவும் பேராசிரியராகவும் பணிபுரிந்தார்.  தமிழ் இலக்கிய விமர்சனம் குறித்து ஏழு புத்தகங்கள் எழுதியுள்ளார்.  இவரது நவீன தமிழ் உரைநடை பற்றிய இலக்கிய விமர்சன நூலான *புதிய உரைநடை*  1981 ஆம் ஆண்டில் தமிழுக்கான சாகித்திய அகாதமி விருது பெற்றது.

இவர் உயர்நிலைக் கல்வியைத் திருத்துறைப்பூண்டியிலும், தமிழ் இளங்கலைப் பட்ட வகுப்பினைக் கும்பகோணம் அரசு கல்லூரியிலும் பயின்றவர். முதுலைப் பட்ட வகுப்பினைச் சென்னை மாநிலக்கல்லூரியில் பயின்று முதல் வகுப்பில் தேர்ச்சி பெற்றவர். இதற்காகப் பல பரிசில்களைப் பெற்றவர். சென்னைப் பல்கலைக்கழகத்தின் வாயிலாக 1975 இல் முனைவர் பட்டம் பெற்றவர்.
1964 முதல் 1974 வரை சென்னை மாநிலக் கல்லூரியில் துணைப்பேராசிரியராகப் பணியாற்றியவர். அதன் பிறகு மன்னார்குடி, இராமநாதபுரம், கோயமுத்தூர், இராசிபுரம், பொன்னேரி, கும்பகோணம் கல்லூரிகளில் பேராசிரியராகவும் துறைத்தலைவராகவும் பணிபுரிந்த பெருமைக்குரியவர். 1985 முதல் 2000 வரை திருச்சிராப்பள்ளி பாரதிதாசன் பல்கலைக்கழகத்தில் தமிழ்த்துறைத் தலைவராக விளங்கி ஓய்வு பெற்றவர்.

2024 நவம்பரில் இவரது படைப்புகளை தமிழ்நாடு அரசு நாட்டுடமை ஆக்கி, பரிவுத் தொகையாக ரூ 10 இலட்சம்  வழங்கியது. 
## வெளிவந்த நூல்கள்

* நாவல் இலக்கியம் (1972)
* இருபதாம் நூற்றாண்டுத் தமிழ் இலக்கியம்(1973)
* புனைகதை வளம்(1973)
* அகிலனின் கலையும் கருத்தும்(1974)
* விடுதலைக்குப்பின் தமிழ்ச்சிறுகதைகள்(1977)
* புதிய உரைநடை(1978)
* இலக்கியத் தகவு(1979)
* திறனாய்வுநெறி(1983)
* நோக்குநிலை(1984)
* உரைகல்லும் துலாக்கோலும்(1989)
* பனிப்பாறையும் சில தீப்பொறிகளும்(1990)
* கவண்கற்களும் சிறகுகளும்(2000)

### கவிதைகள்
* இனிக்கும் நினைவுகள்(1966)
* எங்கெங்கு காணினும்(1982)
* இரண்டாவது வருகை(1985)
* யாதுமாகி நின்றாய்(1986)
* தமிழ்க்கனல்(1987)
* எழில்முதல்வன் கவிதைகள்(2000)

### புனைகதை நூல்கள்
* பொய்யான இரவுகள்(1973)
* அதற்கு விலையில்லை(1974)
* நாளைக்கும் இதே கியூவில்(1985)
* வாழ்க்கை வரலாறு
* பேராசிரியரியப் போராளி(2013)

### மொழிபெயர்ப்பு நூல்கள்
* மகாகவி உள்ளூர்(1986)
* ஜதீந்திரநாத் சென்குப்தா(1992)
* பாபா பரீத்(1994)
* நிச்சய தாம்பூலம்( 2008)
* பொழுது புலர்ந்தது(2009)
* பாகிஸ்தான் கதைகள்(2010)
* கபீரின் நூறு பாடல்கள்(2011)
* கிழக்கு- மேற்கு பாகம்1(அச்சில்)

## பதிப்பித்த நூல்கள்
* Selected Poems of Bharathidasan( in English)
* Bharathidasan Centenary Souvenir(1991)
* Velvi (வேள்வி) A Collection of seminar Papers in Tamil(1991)
* Medieval Indian Literature in English Translation, Tamil Literature(1100-1800).
* உலகத் திருக்குறள் மாநாட்டுக் கருத்தரங்கக் கட்டுரைகள்(2000)
* உலகத் திருக்குறள் மாநாட்டு மலர்
* பகவத் கீதை வெண்பா(2004)

## மேற்கோள்கள்

## வெளி இணைப்புகள்
*மு.இளங்கோவன் கட்டுரை

பகுப்பு:1939 பிறப்புகள்
பகுப்பு:திருவாரூர் மாவட்ட மக்கள்
பகுப்பு:வாழும் மக்கள்
பகுப்பு:நாட்டுடைமை நூல்களின் ஆசிரியர்கள்
கைகா அணுமின் நிலையம்

**கைகா அணு மின் நிலையம்** இந்தியாவில் கர்நாடக ‎மாநிலத்தில் அமைந்த உத்தர கன்னடம் மாவட்டத்தில் நிலைகொண்டுள்ள ‎கைகா என்ற இடத்தில், மார்ச் மாதம் 2000 ஆம் ஆண்டு முதல் செயல் பட்டு ‎வருகிறது. இந்திய அணுமின் கழகம் (Nuclear Power Corporation of India) வழிநடத்தும் அணு மின் நிலையங்களில் இந்த ஆலையும் ஒன்றாகும்.‎ இத்திட்டத்தை இந்திய அணுமின் கழகம் 1989 ஆம் ‎ஆண்டு முதல் செயல்படுத்தத் தொடங்கியது. முதல் இரு உலைப்பணிகள் ‎நடக்கும் பொழுது, இந்த ஆலையின் ஈயத்தால் ஆன சுவர் இடிந்து விழுந்ததால் ‎சர்ச்சைகள் எழுந்தன, அதனால் ஆலையின் முதல் கட்டப்பணிகள் 2000 ‎ஆண்டில் தான் முடிவு பெற்றது. ‎

‎2009 ஆம் ஆண்டில் அதிக அளவில் கதிரியக்கம் ஏற்பட்டதால் பல ‎பணியாளர்கள் பாதிப்புக்கு ஆளாயினர். குடிக்கும் தண்ணீரில் அணு ‎உலைகளில் செலுத்தும் கனமான தண்ணீர் கலந்ததாகவும் ஒரு சர்ச்சை ‎எழுந்தது. இதன் காரணமாக முதலில் ரூபாய் ‎‎750 கோடி அளவில் திட்டமிட்ட பணிகள் காலதாமதம் காரணமாக ரூபாய் 2275 ‎கோடி அளவிற்கு உயர்ந்தது. ‎

இந்த ஆலையில் தற்பொழுது நான்கு அணு சக்தியில் இருந்து மின்சாரம் தயாரிக்கும் அணு மின் உலைகள் ‎உள்ளன, அவற்றில் மூன்று நடைமுறையில் உள்ளது மேலும் ஒரு உலையின் ‎கட்டிடப் பணிகள் நடந்து வந்தன. இவை நான்கும் சிறிய ‎அளவிலான 220 மெகாவாட் திறன் கொண்ட காண்டு (CANDU) வகை ‎உலைகள் ஆகும், இவற்றில் இரு பழைய உலைகள் ஆலையின் மேற்கு பாகத்திலும், ‎புதிய உலைகள் கிழக்கு பாகத்திலும் உள்ளன.
### நான்காவது அணு மின் நிலையம்
   
கைகாவில் நான்காவது அணு மின் நிலையம் 24-11-2010 முதல் செயல்படத் துவங்கியது. இதுவே இந்தியாவில் தற்பொழுது செயல்பாட்டில் உள்ள இருபதாம் அணு உலை ஆகும். இந்தச் சாதனை மூலம் உலகில் அணு மின் நிலையங்களை இயக்குவதன் வழியாக மின்சாரம் தயாரிப்பதில் இந்தியா ஆறாவது இடத்தை பிடித்துள்ளது. இவ்வாறு மின்சாரம் தயாரிப்பதில் அமேரிக்கா, பிரான்ஸ், ஜப்பான், ரஷ்யா, கொரியா நாடுகள் முன்னிலை வகிக்கின்றன. மேலும் இதன் மூலமாக இந்தியாவில் அணு மின் நிலையங்களில் இருந்து தயாரிக்கும் மின்சாரத்தின் ஒட்டுமொத்த அளவு 4780 மெகா வாட் ஆக அதிகரித்துள்ளது. 
‎

## மேற்கோள்கள்
‎

பகுப்பு:அணு மின் நிலையங்கள்
எச். பி. லவ்கிராஃப்ட்

**எச். பி. லவ்கிராஃப்ட்** அல்லது **ஹெச். பி. லவ்கிராஃப்ட்** (*H. P. Lovecraft*, ஆகஸ்ட் 20, 1890 – மார்ச் 15, 1937) ஒரு அமெரிக்க ஆங்கில எழுத்தாளர். திகில் புனைவு, கனவுருப்புனைவு அறிபுனை ஆகிய பாணிகளில் எழுதியுள்ள இவர் 20ம் நூற்றாண்டு திகில் இலக்கியத்தின் முன்னோடிகளில் ஒருவராகக் கருதப்படுகிறார்.

லவ்கிராஃப்டின் படைப்புகள் பெரும்பாலும் அண்டத் திகில் (cosmic horror) என்ற கருப்பொருளைக் கொண்டு எழுதப்பட்டுள்ளன. வாழ்க்கை மனிதர்களின் மனங்களால் புரிந்து கொள்ள இயலாத ஒன்று, அண்டவெளி மனிதர்களுக்கு புலப்பட்டாத ஒன்று என்றும் லவ்கிராஃப்ட் கருதினார். கேதுலூ (Cthulhu) என்ற சக்தி வாய்ந்த வேற்றுலக உயிரினத்தை மையமாகக் கொண்டு லவ்பிராஃப்ட் எழுதிய புத்தகங்கள் உலகப்புகழ் பெற்றவை. லவ்கிராஃப்ட் இறந்து எழுபது ஆண்டுகள் கழிந்த பின்னும் கேதுலூ பற்றிய கதைகள் அடிக்கடி வெளியிடப்படுகின்றன.  புதினங்கள் தவிர கேதுலூவைப் பற்றி நிகழ்பட ஆட்டங்கள், படக்கதைகள், படப்புதினங்கள் (graphic novels) என பலவகைப் புனைவுகள் உருவாகியுள்ளன. அவர் வாழ்ந்த காலத்தில் அவருக்கு இருந்த வாசகர் வட்டத்தைவிட அவரது மறைவுக்குக் பின்னால் பல மடங்கு புதிய வாசகர்கள் உருவாகியுள்ளனர்.

## தாக்கங்கள்
எட்கர் ஆலன் போ, கெர்டுரூட் பாரோஸ் பர்னெட் , ராபர்ட் டபிள்யூ சாம்பர்ஸ், டன்சானி பிரபு, ஆல்கெர்னான் பிளாக்வுட், அர்தர் மேக்கன், ஏ. மெர்ரிட், ஆஸ்வால்ட் ஸ்பெங்க்ளர்,  ஆகஸ்த்திய இலக்கியம்

## பின்பற்றுவோர்
ஸ்டீபன் கிங், ஆகஸ்ட் டெர்லெத், ராபர்ட் புளோக், ஃபிரிட்ஸ் லைபர், ஹோர்ஹே லூயிஸ் போகேஸ், மிஷேல் ஹூல்பெக், ராபர்ட் ஈ. ஹோவார்ட், ராம்சே காம்பெல், ஆலன் மூர், ஜீன் வொல்ஃபே, சைனா மைவில், ஜார்ஜ் ஆர். ஆர். மார்ட்டின், குயேர்மோ டெல் டோரோ, நீல் கெய்மென், பிரையன் லும்லே

## வெளியிணைப்புகள்
*
* ஹெச். பி. லவ்கிராஃப்ட் இணையதளம்

பகுப்பு:1890 பிறப்புகள்
பகுப்பு:திகில் புனைவு எழுத்தாளர்கள்
பகுப்பு:ஆங்கில அறிபுனை எழுத்தாளர்கள்
பகுப்பு:கனவுருப்புனைவு எழுத்தாளர்கள்
பகுப்பு:அமெரிக்க எழுத்தாளர்கள்
பகுப்பு:1937 இறப்புகள்
பகுப்பு:அமெரிக்க அறியொணாமையியலாளர்கள்
பகுப்பு:அமெரிக்க இறைமறுப்பாளர்கள்
பகுப்பு:ஆங்கில அமெரிக்கர்கள்
சௌந்தரா கைலாசம்

**சௌந்தரா கைலாசம்** (பெப்ரவரி 28, 1927 - அக்டோபர் 15 2010) தமிழக எழுத்தாளர். எளிதாகப் புரிந்து ஏற்றுக் கொள்ளும் வகையில் பல கவிதைகளை எழுதியவர். சிலேடைகளைக் கவிதைகளில் புகுத்துவதில் வல்லவராகத் திகழ்ந்தவர். சிலேடைச் செல்வராகத் திகழ்ந்த கி.வா.ஜகன்னாதன் மற்றும் அன்றைய தமிழறிஞர்களுடன் நட்பு கொண்டு, தமிழ் மேடைகளில் கவிதை முழக்கமிட்டவர்.

## வாழ்க்கைக் குறிப்பு
தமிழ்நாட்டில் கரூர் அருகில் உள்ள செட்டிபாளையத்தில் பிறந்த சௌந்தரா, தனது 15வது வயதில் பி. எஸ். கைலாசத்தை (நீதிபதி) திருமணம் செய்துகொண்டார். 3 மகள்கள், ஒரு மகன் உள்ளனர். 9ம் வகுப்பு வரை படித்துள்ள சௌந்தரா கைலாசம் பக்தி இலக்கியங்களில் ஆழ்ந்தும் தோய்ந்தும் தாமே பாடல் இயற்றத் தொடங்கினார். தமிழறிஞர்கள் உள்பட பலரும் இவர் முயற்சிகளைப் பாராட்டி ஊக்கமூட்டியுள்ளனர். இந்து அறநிலையத் துறை, திரைப்படத் தணிக்கைக் குழு, அகில இந்திய வானொலி ஆலோசனைக் குழுவில் உறுப்பினராகப் பொறுப்பு வகித்துள்ளார்.

அகில இந்திய வானொலியில் பல்வேறு கவியரங்குகளில் பங்கேற்றுள்ள இவர், சொற்பொழிவுகளையும் நிகழ்த்தியுள்ளார்.

## பிறப்பும் இளமைப்பருவமும்

தமிழ்நாட்டில் கரூர் அருகில் உள்ள செட்டிபாளையத்தில் பிறந்த சௌந்தரா, தனது 15வது வயதில் பி.எஸ். கைலாசத்தை (நீதிபதி) திருமணம் செய்து கொண்டார். 3 மகள்கள், ஒரு மகன் உள்ளனர். 9ம் வகுப்பு வரை படித்துள்ள சௌந்தரா கைலாசம் பக்தி இலக்கியங்களில் ஆழ்ந்தும் தோய்ந்தும் தாமே பாடல் இயற்றத் தொடங்கினார்.

## சொந்த வாழ்க்கையும் , கணவர் பற்றும்

தனது 14 வது ஆண்டில்,சௌந்திரா திரு. பி.எஸ். கைலாசத்தை மணந்து கொண்டார் .  பி.எஸ்.கைலாசம் ,அப்போது புகழ் பெற்ற வழக்கறிஞர் 
வி .எல் .எத்திராஜ் வழிகாட்டுதலின் கீழ் ஜூனியர் வக்கீலாய் வேலை பார்த்தார் .பி.எஸ். கைலாசம் சௌந்தராவின் இலக்கிய நடவடிக்கைகளை ஊக்குவித்தார். பச்சையப்பன் கல்லூரியில் பல இலக்கிய கூட்டங்களில் கலந்து கொண்டார். மாணாக்கர்கள் அவரை ஒரு வாய்வீச்சு போட்டியில் ஒரு நீதிபதியாக செயல்படுமாறு கேட்டுக் கொண்டனர். அந்த சந்தர்ப்பத்தில் ஒரு விரிவுரையை வழங்கும்படி நிர்பந்திக்கப்பட்டார், அவரது முதல் பேச்சு உரையாட அனைவரின் பாராட்டையும் பெற்றார் .இதுவே முதல் தூண்டுகோல் ஆயிற்று .

இவர், மத்திய உள்துறை அமைச்சர் ப.சிதம்பரத்தின்  மனைவி நளினி சிதம்பரத்தின் தாயார் .முன்னாள் நீதிபதி கைலாசத்தின் மனைவியான சௌந்தரா கைலாசம், தன் கணவரின்  நினைவைப் போற்றும் வகையில், அவர் எழுதும் கடிதங்களில் ”நாதன் தாள் வாழ்க”  என்றே முத்திரையிடுவார்.

இந்து அறநிலையத் துறை, திரைப்படத் தணிக்கைக் குழு, அகில இந்திய வானொலி ஆலோசனைக் குழுவில் உறுப்பினராகப் பொறுப்பு வகித்துள்ளார்.அகில இந்திய வானொலியில் பல்வேறு கவியரங்குகளில் பங்கேற்றுள்ள இவர், சொற்பொழிவுகளையும் நிகழ்த்தியுள்ளார்.

## எழுதிய நூல்கள்
* சௌந்தரா கைலாசத்தின் கவிதைகள்
* கவிதை பூம்பொழில்
* எழுத்துக்கு வந்த ஏற்றம்
* உள்ளத்தில் நிறைந்த உத்தமர்கள்
* அளவற்ற அருளாளர்
* இறைவன் சோலை
* இதயப் பூவின் இதழ்கள்
* நெஞ்சில் விளைந்த நித்திலங்கள்
* சிந்தை வரைந்த சித்திரங்கள்

இவை தவிர கட்டுரை, சிறுகதை நூல்களையும் படைத்துள்ளார்.

## வெளி இணைப்புகள்
*கவிதாயினி சௌந்தரா கைலாசம் காலமானார், தினமணி, அக்டோபர் 16, 2010
*செளந்தரா கைலாசம், அண்ணாகண்ணன்

பகுப்பு:1927 பிறப்புகள்
பகுப்பு:2010 இறப்புகள்
பகுப்பு:தமிழக எழுத்தாளர்கள்
பகுப்பு:தமிழகக் கவிஞர்கள்
பகுப்பு:கரூர் மாவட்ட மக்கள்
எட்கர் ஆலன் போ

**எட்கர் ஆலன் போ** (*Edgar Allan Poe*, ஜனவரி 19, 1809 – அக்டோபர் 7, 1849) ஒரு அமெரிக்க எழுத்தாளர், கவிஞர், தொகுப்பாசிரியர் மற்றும் இலக்கிய விமர்சகர். ஆங்கில கற்பனாவாத இயக்கத்தின் (*Romantic movement*) எழுத்தாளர்களுள் ஒருவரான போ, துப்பறிவுப் புனைவுப் (*Detective fiction*) பாணியினைக் கண்டுபிடித்தவராகவும் கருதப்படுகிறார். மேலும் அறிபுனை பாணியின் முன்னோடிகளில் ஒருவராகவும் கருதப்படுகிறார். பிரபலமான அமெரிக்க எழுத்தாளர்களுள், எழுத்தின் மூலம் கிட்டிய வருமானத்தை மட்டும் கொண்டு வாழ்க்கையை நடத்த முதலில் முயன்றவர் போ. இதனால் அவர் வறுமையில் வாட நேர்ந்தது. 
 
பாஸ்டன் நகரில் பிறந்த போ, இளம் வயதிலேயே தந்தையையும் தாயையும் இழந்தார் (அவரின் தந்தை குடும்பத்தைக் கைவிட்ட சிறிது நாட்களிலேயே அவரது தாய் இறந்து விட்டார்). பின்னர் ரிச்மண்ட் நகரின் ஆலன் தம்பதியினர் போவை வளர்த்தனர். வர்ஜீனியா பல்கலைக்கழகத்தில் சிறிது காலம் படித்த போ, பொருளாதார நெருக்கடியால் கல்லூரிப் படிப்பைக் கைவிட்டார். 1827ல் அவரது முதல் புத்தகமான *டாமர்லேனும் பிற கவிதைகளும்* வெளியானது. அடுத்த பல ஆண்டுகளுக்கு பல இலக்கியப் பத்திரிக்கைகளில் புத்தக விமர்சனங்களை எழுதினார். 1835ல் வர்ஜீனியா கிளெம் என்னும் பெண்ணை மணந்தார். 1845ல் அவரது *தி ரேவன்* என்ற கவிதை வெளியாகி பெரும் வரவேற்பைப் பெற்றது. ஆனால் இவ்வெற்றி போவிற்கு செல்வத்தைத் தேடித் தரவில்லை . 1849ல் போ பால்டிமோர் நகரில் தனது நாற்பதாவது வயதில் மரணமடைந்தார்.

இன்று அமெரிக்க இலக்கியத்தின் பெரும்புள்ளிகளில் ஒருவராக கருதப்படுகிறார் போ. அவரது எழுத்தின் தாக்கம் இலக்கிய உலகில் மட்டுமல்லாமல், அண்டவியல், மறைமொழியியல் (cryptology) போன்ற துறைகளிலும் உணரப்படுகிறது. போவும் அவரது படைப்புகளும் எண்ணற்ற புத்தகங்கள், திரைப்படங்கள், தொலைக்காட்சித் தொடர்கள், கவிதைகள் மற்றும் இசைத் தொகுப்புகளில் குறிப்பிடப்பட்டுள்ளன. போ வாழ்ந்த பல வீடுகள் அருங்காட்சியகங்களாக மாற்றப்பட்டுள்ளன.

## வெளி இணைப்புகள்
* 
* Edgar Allan Poe National Historic Site
* Edgar Allan Poe Society in Baltimore
* Poe Museum in Richmond, Virginia

பகுப்பு:அமெரிக்க எழுத்தாளர்கள்
பகுப்பு:ஆங்கில எழுத்தாளர்கள்
பகுப்பு:துப்பறிவுப் புனைவு எழுத்தாளர்கள்
பகுப்பு:1809 பிறப்புகள்
பகுப்பு:1849 இறப்புகள்
பகுப்பு:ஆங்கில அமெரிக்கர்கள்
கச்சிப்பேட்டுக் காஞ்சிக் கொற்றனார்

**கச்சிப்பேட்டுக் காஞ்சிக் கொற்றனார்** சங்ககாலப் புலவர்களில் ஒருவர். காஞ்சியில் பிறந்து அதன் அருகில் உள்ள கச்சிப்பேடு என்னும் ஊர்ப்பகுதியில் வாழ்ந்தவர் இவர். குறுந்தொகை நூலில் 213, 216 எண்ணுள்ள இரண்டு பாடல்கள் இவரால் பாடப்பட்டவை. 

#### குறுந்தொகை 213 தரும் செய்தி
கலைமான் பாலை நிலத்தில் தனக்கு உணவு கிடைக்காமையால் காலால் பறித்துத்தரல் என்னும் கிழங்குகளைத் தன் குட்டிக்கு ஊண்டித் தானும் உண்ணும். தெறித்துத் துள்ளி விளையாடும் தன் குட்டிக்கு நிழல் இல்லாமையால், தான் போய்க் குட்டியின் பக்கத்தில் நின்று அதற்கு நிழல் தரும். 
* நசை = ஈரம், இரக்க குணம்
பொருள் தேடச் சென்ற நம் தலைவர் நசை உள்ளவர். ( இந்தக் காட்சிகளைப் பார்க்கும்போது நம் நினைவு வந்து விரைவில் திரும்பிவிடுவார்.)

#### குறுந்தொகை 216 தரும் செய்தி
* வாடா வள்ளி = கற்றாழை
* பாடமை சேர்க்கை = படிவு படிவுகளாக அமைக்கப்பட்ட மெத்தை
* தோடார் எல்வளை = புயத்தோளில் தொடுக்கப்படும் ஒளி வளையல்
அவர் வாடா வள்ளி உள்ள பாலைநிலக் காட்டில் செல்கிறார். நான் தோடார் எல்வளை நெகிழப் பாடமை சேக்கையில் தூங்காமல் துன்புற்றுக் கிடக்கிறேன். இதனை எண்ணிப் பார்க்காமல் அவர் திரும்புவேன் என்று சொன்ன பருவ மழை இங்குப் பெய்கிறது. இன்னும் பெய்ய மின்னுகிறது. (என்ன செய்வேன்) - தலைவி தோழியிடம் இவ்வாறு சொல்கிறாள்.

## மேற்கோள்கள்

பகுப்பு:சங்கப் புலவர்கள்
பகுப்பு:ஊர்ப் பெயரால் அறியப்படும் மக்கள்
மேரி மக்கிலொப்

**மேரி மக்கிலொப்** (*Mary MacKillop*, அல்லது **சிலுவையின் புனித மேரி** சனவரி 15, 1842 - ஆகத்து 8, 1909) என்பவர் ஆத்திரேலிய கத்தோலிக்க அருட்சகோதரியும் புனிதரும் ஆவார். இவர் அரு. ஜூலியன் டெனிசன் வூட்ஸ் என்பவருடன் இணைந்து திரு இருதயத்தின் புனித யோசேப்புவின் சகோதரிகள் என்ற துறவறசபையினை நிறுவினார். இச்சபையின் மூலம் பல கத்தோலிக்கப் பள்ளிகள், நலன்புரி அமைப்புகளை வறிய மக்களுக்கான கல்வி மேம்பாட்டைக் குறிக்கோளாகக் கொண்டு ஆஸ்திரலேசியா எங்கணும் தோற்றுவித்தார். ஆத்திரேலியாவில் புனிதர் பட்டம் பெற்ற முதல் நபர் மேரி மக்கிலொப் ஆவார்.

உலக இளையோர் நாள் 2008இல் திருத்தந்தை பதினாறாம் பெனடிக்ட் 2008 சூலை 17 அன்று சிட்னிக்குப் பயணம் மேற்கொண்டபோது மேரி மக்கிலொப்பின் கல்லறைக்கு சென்று செபித்தார். மேரி மக்கிலொப்ப்பின் பரிந்துரையால் நடந்தது என நம்பப்படும் இரண்டாம் அதிசயத்தினை 2009 டிசம்பர் 19 இல் திருத்தந்தை அங்கீகரித்தார். இதனையடுத்து 2010, அக்டோபர் 17 ஆம் நாள் வத்திக்கான் நகரில் திருத்தந்தையினால் புனிதராக அதிகாரபூர்வமாக அறிவிக்கப்பட்டார்.

## மேற்கோள்கள்

## வெளி இணைப்புகள்
* மேரி மக்கிலொப் அதிகாரபூர்வ வலைத்தளம் - 
* Sisters of Saint Joseph of the Sacred Heart official website

பகுப்பு:1842 பிறப்புகள்
பகுப்பு:1909 இறப்புகள்
பகுப்பு:ஆத்திரேலியாவின் கிறித்தவப் புனிதர்கள்
பகுப்பு:கத்தோலிக்க துறவற சபை நிறுவனர்கள்
சுனைனா (நடிகை)

**சுனைனா** (*Sunaina*) என்பவர் ஒரு தென்னிந்தியத் திரைப்பட நடிகை ஆவார். தமிழ், மலையாளம் மற்றும் தெலுங்கு ஆகிய மொழித் திரைப்படங்களில் நடித்து வருகிறார்.

## வாழ்க்கைக் குறிப்பு
செப்டம்பர் 26, 2008 ஆம் ஆண்டு சுனைனா நகுலுடன் இணைந்து நடித்த *[[காதலில் விழுந்தேன்]]* என்ற தமிழ்த் திரைப்படத்தின் மூலம் அறிமுகமானார். இப்படத்தில் இடம் பெற்றுள்ள நாக்கு முக்கா என்ற கானாப் பாடல் தமிழ்நாடு முழுவதும் நல்ல வரவேற்பைப் பெற்றுத்தந்தது.

## நடித்துள்ள படங்கள்

## மேற்கோள்கள்


## வெளி இணைப்புகள்
*

பகுப்பு:தமிழ்த் திரைப்பட நடிகைகள்
பகுப்பு:1989 பிறப்புகள்
பகுப்பு:கன்னடத் திரைப்பட நடிகைகள்
பகுப்பு:மலையாளத் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:வாழும் மக்கள்
சுனைனா

**சுனைனா** என்ற தலைப்பிலுள்ள கட்டுரைகள்
* சுனைனா (நடிகை), தென்னிந்தியத் திரைப்பட நடிகை
* ஐ.என்.எஸ். சுனைனா‎, இந்தியப் போர்க் கப்பல் *INS Sunayna*
கச்சிப்பேட்டு இளந்தச்சனார்

**கச்சிப்பேட்டு இளந்தச்சனார்** சங்ககாலப் புலவர்களில் ஒருவர். இவர் பாடியதாகச் சங்கநூலில் ஒரே ஒரு பாடல் உள்ளது. அது நற்றிணை 256.

கச்சிப்பேட்டுப் பெருந்தச்சனார் என்னும் பெயருள்ள புலவர் ஒருவரும் உள்ளார். இவர் கச்சிப்பேட்டு இளந்தச்சனாரின் அண்ணன்.
### நற்றிணை 256 தரும் செய்தி
இது முல்லைத்திணைப் பாடல். 
* இடையர் மகன் குரவம் பூவைச் சூடிக்கொள்வான்.
பிரிந்து செல்வதாயின் காலையில் செல். (இரவு எம்முடன் தங்கு) - என்கிறாள் தலைவி.

பகுப்பு:சங்கப் புலவர்கள்
பகுப்பு:ஊர்ப் பெயரால் அறியப்படும் மக்கள்
கச்சிப்பேட்டுப் பெருந்தச்சனார்

கச்சிப் பேட்டுப் பெருந்தச்சனார் சங்ககாலப் புலவர்களில் ஒருவர். இவர் பாடியனவாக 144, 213 எண்களில் நற்றிணைப் பாடல்கள் இரண்டு உள்ளன.

கச்சிப்பேட்டு இளந்தச்சனார் என்னும் புலவர் இவரது தம்பி.
#### நற்றிணை 144 தரும் செய்தி
இது குறிஞ்சித்திணைப் பாடல்.

புலி தாக்குதலிலிருந்து தப்ப ஆண்யானை போராடிக்கொண்டிருக்கும். பெரிய மலைப்பாம்பிடமிருந்து தப்பப் பெண்யானை போராடிக்கொண்டிருக்கும். (இப்படிப்பட்ட கொடிய வழி வேண்டாம். திருமணம் செய்துகொள்) - என்கிறாள் தலைவி

#### நற்றிணை 213 தரும் செய்தி
இது குறிஞ்சித்திணைப் பாடல்.
##### பழந்தமிழ்
* ஆம் அறல் = நீரின் சிற்றலை
வேரில் பழுத்திருக்கும் பலாப்பழத்தை கன்று போட்ட செவலைப் பசு மேயும். பக்கத்து மூங்கில் காட்டில் ஓடை நீரைப் பருகும். அங்கே எம் சிறுகுடி உள்ளது. அங்கிருந்து நான் தினைபுனம் காக்கச் செல்லலாமா என எண்ணுகிறேன். அது நல்லதா? - தலைவன் கேட்கும்படி தலைவி இப்படிச் சொல்கிறாள்.

அவன் அங்கு வரலாம் என்று இடம் சுட்டுகிறாள்.

பகுப்பு:சங்கப் புலவர்கள்
மார்க்சியப் பெரியாரியப் பொதுவுடைமைக் கட்சி

**மார்க்சியப் பெரியாரியப் பொதுவுடைமைக் கட்சி** என்பது தமிழ்நாட்டில் செயல்பட்டுவரும் தேர்தலில் ஈடுபடாத ஒரு கட்சியாகும். இதை வே. ஆனைமுத்து பெரியார் மறைந்து சில ஆண்டுகள் கழித்து 1976 இல் ’பெரியார் சம உரிமைக் கழகம்’ என்ற பெயரில் தோற்றுவிககப்பட்டுப் பின்னர் 1988 இல் **மார்க்சியப் பெரியாரியப் பொதுவுடைமைக் கட்சி** எனப் பெயர் மாற்றம் செய்யப்பட்டது.  இது விகிதாச்சார இடஒதுக்கீடு கோரி தொடர்ந்து போராடி வருகிறது. 

இந்த அமைப்பின் பொதுச் செயலாளராகச் செயல்படும் தோழர் வே. ஆனைமுத்து மண்டல் குழு அமைக்கப் படவும், அக்குழுவின் அறிக்கை வெளியிடப்படவும் காரணமாக இருந்தார்.  இவற்றிற்கு, தமிழ் நாட்டில் மட்டுமில்லாமல் வட இந்தியாவிலும் இவர் போராட்டங்கள் நடத்தியதும், அப்போதைய பிரதமர், குடியரசுத் தலைவர், அமைச்சர்கள் ஆகியோரையும், அதிகாரிகளையும் சந்தித்து இவர் தன் கோரிக்ககை மனுவை அளித்ததே காரணம். அவ்வாறே, தமிழ் நாட்டில் எம்.ஜி.ஆர் ஆட்சிக் காலத்தில் இடஒதுக்கீட்டில் பொருளாதார அளவுகோலை எதிர்த்து போராடினார்.  பின்னர் மக்களவைத் தேர்தல் தோல்விகளுக்குப் பிறகு அந்த பொருளாதார அளவுகோலை எம்.ஜி.ஆர்  நீக்கினார்.  இதன் தொடர்ச்சியாக இட ஒதுக்கீட்டின் அளவை 68% அளவாக உயர்த்தினார். இதற்கு அப்போதைய அமைச்சர் பன்ருட்டி எஸ். ராமச்சந்திரன் வாயிலாக முயற்சி செய்தவர் வே. ஆனைமுத்துவே.  

2010ஆம் ஆண்டில் தோழர் வே. ஆனைமுத்து தொகுத்த பெரியாரின் எழுத்தும், பேச்சும் கொண்ட 20 தொகுப்பு நுல்களை முதல்வர் கலைஞர் வெளியிட்டுள்ளார்.

பகுப்பு:தமிழ்நாட்டு இடதுசாரி அமைப்புகள்
பகுப்பு:தமிழ்ச் சூழலில் இயங்கும் பொதுவுடைமை அமைப்புகள்
புவியரசு

**புவியரசு** (பி. 1930) ஒரு தமிழ்க் கவிஞர் மற்றும் மொழிபெயர்ப்பாளர். இவர் 2009ன் தமிழுக்கான சாகித்திய அகாதமி விருது பெற்றவர்.

## வாழ்க்கைக் குறிப்பு
புவியரசு உடுமலைப்பேட்டைக்கு அருகிலுள்ள லிங்கவநாயக்கன் புதூர் கிராமத்தில் சுப்பையா என்பவருக்கு மகனாகப் பிறந்தவர். இவரது இயற்பெயர் சு. ஜெகநாதன். ஜெகநாதன் என்ற சமஸ்கிருத வார்த்தையின் தமிழாக்கம் தான் புவியரசாகும். இவரின் பெற்றோர் கிராமத்திலிருந்து குடிபெயர்ந்து கோயம்புத்தூரில் வசித்தனர். இவர் இடைநிலை பட்டத்தைக் கோயம்புத்தூர் அரசு கலைக் கல்லூரியிலும் தமிழ் வித்வான் பட்டத்தைப் பேரூர் தமிழ்க் கல்லூரியிலும் பெற்றார்.  இவர் 30 ஆண்டுகளுக்கும் மேலாக ஆசிரியராகப் பணிபுரிந்தார். இவரது படைப்புகள் 1952லிருந்து வெளிவர ஆரம்பித்தன. இவர் அரசியல்ரீதியாக ஒரு மார்க்சிசவாதி. திராவிடக் கட்சிகளுக்கு எதிரானவர். இவர் தமிழ்மொழியைத் தமிழ்நாட்டின் ஆட்சிமொழியாக்குவதற்கு நடந்த போராட்டங்களிலும் எல்லைப் போராட்டங்களிலும் ஈடுபட்டு சிறை சென்றவர். சிறிதுகாலம் மட்டும் இயங்கிய *[[வானம்பாடி (இதழ்)|வானம்பாடி இலக்கிய இயக்கத்தைத்]]* தோற்றுவித்தவர்களில் இவரும் ஒருவர். தனது இலக்கியப் பயணத்தில் 80க்கும் மேற்பட்ட படைப்புகளைத் தந்துள்ளார். ஷேக்ஸ்பியர், கலில் கிப்ரான், உமர் கய்யாம், ஓஷோ, ஃபியோடார் டாஸ்டோவ்ஸ்கி மற்றும் ரவீந்திரநாத் தாகூர் ஆகியோரின் படைப்புகளைத் தமிழில் மொழிபெயர்த்துள்ளார்.  இவரது சில கவிதைகள் ஆங்கிலம், உருசிய, அங்கேரி மற்றும் சிங்கள மொழிகளிலும் இந்திய மொழிகளான மலையாளம், கன்னடம் மற்றும் இந்தியிலும் மொழிபெயர்க்கப்பட்டுள்ளன. இவரது கவிதை *புரட்சிக்காரன்* 2007ல் மொழிபெயர்ப்புக்கான சாகித்திய அகாதமி விருது பெற்றது. இக்கவிதை காஜி நஸ்ருல் இஸ்லாம் எழுதிய *தி ரெவலூஷனரி* என்ற கவிதையின் தமிழ் மொழிபெயர்ப்பாகும்.  இவரது கவிதைத் தொகுப்பான *கையொப்பம்* 2009ன் தமிழுக்கான சாகித்திய அகாதமி விருது பெற்றது. தமிழ் ஆசிரியர்களுக்கு முறையான பயிற்சி அளிப்பதற்காக ஏற்படுத்தப்பட்ட அறக்கட்டளையானது,  புவியரசு வளர்ச்சி மையம் என  இவரது பெயரால் அழைக்கப்படுகிறது. தற்சமயம் இவர் கோயம்புத்தூரில் வசித்து வருகிறார்.

## எழுதிய நூல்கள்
(முழுமையானதல்ல)
### மொழிபெயர்ப்புகள்
*தி புக் ஆஃப் மிர்டாட் -  மிகய்ல் நய்மா (ஓஷோவினால் பாராட்டப்பட்ட இப்புத்தகத்தை 'மிர்தாதின் புத்தகம்' என தமிழில் மொழி பெயர்த்தார்.) !
*தி பிரதர்ஸ் கரமஸவ் (கரமசௌ சகோதரர்கள்) - ஃபியோடார் டாஸ்டோவ்ஸ்கி
*ஹாம்லெட்
*ஒத்தல்லோ
*ரோமியோ அண்ட் ஜூலியட்
*உமர் கய்யாமின் ருபாயத்

### நாடகங்கள்
*மனிதன்
*மூன்றாம் பிறை

## விருதுகள்
*சாகித்திய அகாதமி விருது (மொழிபெயர்ப்புக்கு) - 2007
*கலைஞர் பொற்கிழி விருது - 2008
*சாகித்திய அகாதமி விருது (தமிழுக்கு)  - 2009
*சாகித்திய புரஸ்கார் விருது - கேரள பண்பாட்டு மையம்

### தமிழ்நாடு அரசின் சிறந்த நூலாசிரியர் பரிசு
இவர் எழுதிய *"முக்கூடல்"* எனும் நூல் தமிழ்நாடு அரசின் தமிழ் வளர்ச்சித் துறையின் 2004 ஆம் ஆண்டிற்கான சிறந்த நூல்களில் புதுக்கவிதை எனும் வகைப்பாட்டில் பரிசு பெற்றிருக்கிறது.

## மேற்கோள்கள்

பகுப்பு:1930 பிறப்புகள்
பகுப்பு:தமிழக எழுத்தாளர்கள்
பகுப்பு:வாழும் மக்கள்
பகுப்பு:திருப்பூர் மாவட்ட மக்கள்
கடம்பனூர்ச் சாண்டிலியன்

**கடம்பனூர்ச் சாண்டிலியன்** சங்ககாலப் புலவர்களில் ஒருவர். குறுந்தொகை 207 எண்ணுள்ள பாடல் ஒன்று மட்டும் இவரது பெயரில் உள்ளது. 

## பாடல் தரும் செய்தி
ஒடிந்து கிடக்கும் வளையல் போல் வானத்தில் பிறை தோன்றுகிறது. (அதைப் பார்த்து நான் மாதத்தை எண்ணிக் கணக்கிட்டுக்கொண்டிருக்கிறேன்.)
 
பாலை நிலத்தில் அவர் செல்கிறார். அங்கே பெண்யானையின் வருத்தத்தைப் போக்க ஆண்யானை  மரத்தை ஒடித்து அதன் நாரைக் கையிலே வைத்துக்கொண்டு முழங்கும். (அதைப் பார்த்து என்னை நினைப்பார். தோழி! கவலை வேண்டாம் என்கிறாள் தலைவி)

## மேற்கோள்கள்

பகுப்பு:சங்கப் புலவர்கள்
கடலூர்ப் பல்கண்ணனார்

**கடலூர்ப் பல்கண்ணனார்** சங்ககாலப் புலவர்களில் ஒருவர். இவரது பாடல் ஒன்றே ஒன்று நற்றிணை 380ஆம் பாடலாக உள்ளது.
## பாடல் தரும் செய்தி
பரத்தையிடம் சென்ற தலைவன் இல்லம் மீள்கிறான். அவனுக்குத் தூதாகப் பாணன் தலைவியிடம் வருகிறான். தோழி வீட்டில் நுழையக் கூடாது என்று தடுக்கிறாள். இவள் சொல்கிறாள்.
### பாடல் பகுதி
நெய்யும் குய்யும் ஆடி மெய்யொடுமாசு பட்டன்றே கலிங்கமும் தோளும்திதலை மென்முலை தீம்பால் பிலிற்றிப்புதல்வற் புல்லிப் புனிறு நாறும்மே
#### செய்தி
என் ஆடை சமைக்கும்போது தொட்ட எண்ணெய் பட்டும், தாளிக்கும்போது சிதறியவை பட்டும் அழுக்கேறிக் கிடக்கிறது. என் உடம்பு குழந்தைக்குப் பால் கொடுத்துப் புனிற்று நாற்றம் அடிக்கிறது.

அதனால் அவர் பகட்டும் பெண்ணைத் தேடிச் சேரி சென்றார்.

நீயோ யாழை மீட்டிக்கொண்டு வந்து இப்போது என்னைத் தொழுகிறாய். அன்று அவர் செல்லத் தேரில் குதிரை பூட்டியவன் நீதானே? தந்திரமாக எதையும் பேசாதே. (நாங்கள் மயங்கமாட்டோம்) - என்கிறாள் தோழி.

பகுப்பு:சங்கப் புலவர்கள்
கடுந்தொடைக் காவினார்

**கடுந்தொடைப் காவினார்** சங்ககாலப் புலவர்களில் ஒருவர். இவரது பாடலாக ஒன்றே ஒன்று உள்ளது. அது அகநானூறு 109. பாலைத் திணை. இவர் தன் பாடலால் பெயர் பெற்ற புலவர். காட்டில் கடுந்தொடையால் அம்பு எய்பவரை இவர் தம் பாடலில் குறிப்பிட்டுள்ளார்.

## பாடல் தரும் செய்தி
பாலைத் திணைப் பாடலாகிய இதில் பொருள் தேடத் தலைவன் சென்ற நாட்டில் இருக்கும் கொடுமைகள் அடுக்கிக் காட்டப்படுகின்றன. 
* தன் 'நலம் நல்கு ஒருத்தி' தன் மலர்க் கண்களைக் காட்டுவாளாம். இவள் யாழ் போல இனிக்க இனிக்கப் பேசுவாளாம்.
* கொம்பால் உழும் களிறுகள் அங்கு இருக்குமாம்.
* மூங்கில் சோலை வெளிகளில் வெளில்(அணில்) விளையாடுமாம். அணிலை எய்ய விடும் அம்பு ஆள் மேல் பாயுமாம்.
* இப்படிப் பாய்ந்த அம்பால் வீழ்ந்தவர்களை இவர்கள் மேட்டுப் பதுக்கையில் போட்டுவிடுவார்களாம். இப்படிப் போட்ட பதுக்கைகள்  எண்ணிலாதவை அங்கு இருக்குமாம்.
* வழி பிரியும் சந்திப்புக் கவலைகளில் இச் செய்தி அறிந்தோர் சொல்லக் கேட்டு யாரும் அந்த வழியில் செல்லமாட்டார்களாம்.
* கையில் பொருள் இல்லையாயினும் அவ் வழியில் செல்வோரைக் கொல்லவேண்டும் என்பது அந் நாட்டு அறன் இல்லா வேந்தன் ஆணையாம்.

இப்படிப்பட்ட வழியில் இவர் பொருள் தேடச் சென்றிருக்கிறாரே!

பகுப்பு:சங்கப் புலவர்கள்
கடுந்தோட் கரவீரன்

**கடுந்தோட் கரவீரன்** சங்ககாலப் புலவர்களில் ஒருவன். இவனைக் கரவீரனார் என்று குறிப்பிடாததால் இவனை ஒரு குறுநிலத் தலைவன் என்று எண்ண வேண்டியுள்ளது. இந்தப் புலவர் பாடியதாக ஒரே ஒரு பாடல் உள்ளது. அது குறுந்தொகை 69.
## பாடல் தரும் செய்தி
தோழி தலைவனை இரவில் வரவேண்டாம் என்கிறாள்.

தன் எண்ணத்தை இயற்கையின்மீது ஏற்றும் கற்பனை இது.
* கலை = ஆண் குரங்கு
* மந்தி = பெண் குரங்கு
* பெரும்பிறிது = சாவு
கலை இறந்துவிட்டதாம். மந்தி தன் குட்டியை மரக்கிளை பிரியும் இடத்தில் கிடத்திவிட்டு இறந்த கடுவனைப் பிரிந்திருக்க மாட்டாமல் உயரமான பாறைமேல் ஏறிக் கீழே விழுந்து தன்னை மாய்த்துக்கொண்டதாம். (இரவில் வந்து தலைவனுக்கு இன்னல் நேரின் தலைவி உயிர் வாழமாட்டாள். ஆகவே திருமணம் செய்துகொண்டு இவளை அடைக என்கிறாள் தோழி)

பகுப்பு:சங்கப் புலவர்கள்
கடுவன் இளமள்ளனார்

**கடுவன் இளமள்ளனார்** சங்ககாலப் புலவர்களில் ஒருவர். அவரது பாடல் ஒன்றே ஒன்று உள்ளது. அது நற்றிணை 150.
## பாடல் தரும் செய்தி
இது மருதத் திணைப் பாடல்.

பரத்தை ஒருத்தி தலைவனை ஏளனப்படுத்தி இவனுடைய பாணனிடம் பேசுகிறாள்.

உன் தலைவனைப் பார்த்தால் எனக்குச் சிரிப்பு வருகிறது. இவன் என்னிடம் வந்து நீ 'என்னலும்' (என்ன சொன்னாலும்) பிரியமாட்டேன் என்கிறான்.

இவன் தான் அரசனிடம் பெற்ற தாரையும் கண்ணியையும் என்னிடம் காட்டித் தன் பெருமையைக் கூறுகிறான்.

ஒருமுறை என் தாய் சினம் கொண்டு கணுக்களை உடைய மூங்கில் கோலைக் காட்டி அவனை விரட்டியதை நினைத்தாலே சிரிப்பு வருகிறது.

வழுதி அரசன் யானைப்படையைக் கொண்டு பல போர்களில் வெற்றி கண்டான். இவன் கோட்டைக்குச் சென்று இவனைத் தொழுது இந்தத் தாரும் கண்ணியும் பெற்றான் போலும்!

பகுப்பு:சங்கப் புலவர்கள்